കെഎസ്ആര്ടിസി ഡിപ്പോയില് ഫോണെടുക്കുന്നില്ലെന്ന് പരാതി നിലന്പൂര്: ബസുകളുടെ സമയം അറിയുന്നതിനായി കെഎസ്ആര്ടിസിയുടെ നിലന്പൂര് ഡിപ്പോയിലേക്ക് ഫോണ് ചെയ്താല് ഓഫീസില് ആളുണ്ടായിട്ടും ഫോണ് എടുത്ത് മറുപടി പറയുന്നില്ലെന്നു പരാതി. ഇതു സംബന്ധിച്ച് സുനില്കുമാര് എന്ന യാത്രക്കാരന് ഗതാഗത വകുപ്പ് മന്ത്രിക്ക് പരാതി നല്കി. ഫോണ് വിളിയുമായി ബന്ധപ്പെട്ട സംഭവം സുനില്കുമാര് സമൂഹമാധ്യമത്തില് പോസ്റ്റിടുകയും ചെയ്തു. തിരക്കുള്ള സമയമായതിനാലാണ് ഫോണ് എടുക്കാതിരുന്നതെന്നും ഡ്യൂട്ടിയിലുണ്ടായിരുന്ന ജീവനക്കാരന് മറ്റൊരു ഫോണില് സംസാരിച്ചുകൊണ്ടിരിക്കുകയായിരുന്നുവെന്നും ഡിടിഒ മുഹമ്മദ് അബ്ദുള് നാസര് പറഞ്ഞു. സംഭവത്തെ തുടര്ന്ന് ഡിടിഒ കണ്ട്രോളിംഗ് ഇന്സ്പെക്ടറോട് അന്വേഷിച്ച് റിപ്പോര്ട്ട് നല്കാന് ആവശ്യപ്പെട്ടിട്ടുണ്ട്.